Prokletije

Prokletije je pohorie nachádzajúce sa na trojmedzí Albánska, Čiernej Hory a Srbska (Kosova). Je to najvyššia časť Dinárskeho pohoria s najvyšším vrchom Maja Jezercë ().

 Poloha 
Väčšia časť pohoria (približne 2/3) sa nachádza v Albánsku, kde je súčasťou Severoalbánskych Álp. Na severe je Prokletije údolím rieky Lim oddelené od pohoria Visitor, na západe susedí s pohorím Žijovo, na juhu plynule nadväzujú Severoalbánske Alpy a východne sa nachádza Junička planina a Koprivnik.

 Charakteristika 
Pohorie Prokletije nemá súvislý skalný hrebeň, ale je rozčlenené do niekoľkých chrbtov a horských skupín: na západe Karanfil (Brada), Trojan, Bělič a Maja Kadis. Tieto masívy sú rozoklané s monumentálnymi vápencovými stenami a hlbokými dolinami. V tejto oblasti sa nachádza dvojica najvýznamnejších jazier - (Plavsko jezero a Ridsko jezero). Na východe je skupina hôr Bogičevica, Djeravica a Bogdaš. Juh predstavuje najmä okolie vrchu Maja Jezercë.

 Významné hory 
  Maja Jezercë (2694 m)
 Djeravica (2656 m) - najvyšší vrchol Kosova
 Maja Gruk e Hapt (2625 m)
 Maja Popluks (2569 m)
 Maja Briaset (2567 m)
 Maja Kolata (2556 m)
 Maja Shnikut (2554 m) 
 Zla Kolata (2534 m) - najvyšší vrchol Čiernej Hory
 Marijaš (2530 m) 
 Dobra Kolata (2528 m) 
 Maja Rosit (2524 m) 
 Maja Rops (2502 m) 
 Maja Malisores (2490 m)
 Karanfili (2490 m) 
 Maja Vukoces (2450 m) 
 Bogičevica (2366 m) 
 Forca (2340 m)
 Qatat e Verlla (2333 m)
 Vojusa (2210 m)
 Očnjak (2185 m)

 Geológia 
Na západe sú hory tvorené vápencmi a dolomitmi, na východe a severe je zastúpená bridlica.

 Osídlenie 
Obyvateľstvo na svahoch Prokletije je prevažne moslimské a to vrátane čiernohorskej časti, ktorá je obývaná najmä Bosniakmi. 

 Zdroj 

 Iné projekty 

Kategória:Dinárske vrchy
Kategória:Pohoria v Čiernej Hore
Kategória:Pohoria v Albánsku
Kategória:Pohoria v Srbsku
Kategória:Pohoria v Kosove